No products in the cart.
#000001
Need ostupühad ei ole sellepärast kokku pandud, et meile, tarbijatele, midagi pool muidu ära kinkida. Pole loodud selleks, et me saaksime teha kaalutletud otsuseid, ostmaks eluks vajalikke kaupu mõistliku hinnaga.
#000003
Oleme igapäevaselt kaudse tarbimissurve all. Reklaamid on ehitatud üles tekitama emotsiooni — kui tahad olla enesekindel, sportlik, armastatud, hinnatud ja edukas, siis pead ostma just seda reklaamitud toodet.
#000004
Kas tegelikkuses teeb selle toote omamine mind enesekindlaks, sportlikuks, armastatuks, hinnatuks ja edukaks? — pigem mitte. Teglikkuses tekitab asjade ostmine ärevust. Mida rohkem asju, seda rohkem nende paigutamist ja hooldamist. Mida rohkem ostame, seda suurem keskkonna jalajälg.
#000005
Kiirmood. Kaupade hinnad aina langevad
#000006
Kui varem suutsime osta ühed jalanõud, kampsuni või särgi aastas, siis nüüd võime osta uued ketsid igal hooajal. Uue jõulukampsuni igal aastal. T-särgi kasvõi igaks uueks ürituseks.
#000007
Kiirmood on muutnud riiete hinnad aina odavamaks, samal ajal kui maailmas on tööjõu kulu kasvanud, keskkonnanõuded karmistunud ja materjalid kallinendud. Kuidas on see võimalik? Tundub ebaloogiline.
#000008
See paneb mõtlema, et mille arvelt riided tegelikult odavnenud on? Kas suured jaeketid on vähendanud oma kasumimarginali või on nad tihedas konkurentsis otsinud võimalusi tootmiskulude langetamiseks?
#000009
Kahjuks on tõene teine vastust. Suured moe- ja rõivatöösturid on kolinud riikidesse, kus nad saavad mahuga tootmishinna alla suruda inimeste ja keskkonna arvelt.
#000010
Võta arvesse, mis on tegelik maksumus
#000011
Igapäva oste tehes ei mõtle me tihti peale sellele, mis on selle tegelik maksumus — tegelik maksumus nii inimestle kui keskkonnale.
#000012
Arengumaades riiete tootmise hinna alla surumine väljendub otseselt nii reostunud vees, õhusaastes, haigustes kui kainimeludes.
#000013
Bangladeshis töötavad naised trellidega piiratud hoonetes pikki päevi 2 dollarise päevatasu eest, et õmmelda särke, mida meie soodukate ajal poest kokku ostame. Selle särgi tootmise omahinna sisse ei mahu haigekassa, haridus, kindlustus ega sotsiaalteenused.
#000014
Mis on minu ostetud 5 eurose H&M’i särgi tegelik maksumus? Ja kes maksab kinni selle tegeliku hinna?
#000015
Odavad riided panevad meid rikkana tudma, sest me jaksame palju osta. Kuid tegelikult muutume vaesemaks ja vaesemaks ning rikkaks saavad need, kellelt me ostame.
#000016
Asjad, mis olid varem mõeldud ära kasutamiseks on nüüd mõeldud lihtsalt kasutamiseks. Kui meil eset enam vaja ei lähe, siis kas annetame selle ära või viskame musta kilekotti, kraanikausi all.
#000017
Mida me aga ei arvesta on see, et näiteks ainult ~10% annetatud riietest leiab uue omaniku. Ülejäänud jõuavad kas prügimäele või saadetakse kriisikolde riikidesse, nt Haitile, kus riiete pealevool on lämmatanud kohaliku tekstiilitööstuse.
#000018
Oluline on mõelda nii sellele, mida me koju toome, kui ka sellele, mis saab ostetud eseme või vidinaga siis, kui meie seda enam ei kasuta. Kui suur on meie vastutus, kui jätame valikust välja ära viskamise ja annetamise? Kuidas kasutada ära kauba tervet elutsüklit? Kas meil on üldse seda toodet vaja?
#000019
Olen viimastel aastatel aina rohkem liikumas minimalistlikuma elustiili suunas ning pööramas tähelepanu enda tarbimisharjumustele.
#000020
Kindlasti on minu tarbimisharjumusi mõjutanud ka ümbritsev keskkond — Elades Kalamaja hipster-kultuuri mullis, kus igasugune plastik on no-go, prügisorteerimine on popp ja restoranis liharoogasid tellida ei julge, hakkab see mõjutama ka enda igapäeva otsuseid.
#000021
Mind inspireeris seda tarbimiskäitumise usutlust kirjutama nii enda viimaste aastate tarbimisharjumuste järjepidev muutmine, keskkonnaprobleemide osas teadlikumaks saamine kui ka üks väga hea dokumentaalfilm nimega The True Cost.
#000022
Investeerides teen ma igapäevaselt finantsiliselt jätkusuutlike otsuseid. Miks mitte rakendada sarnaseid põhimõtteid ka igapäeva tarbimisotsuste tegemisel!
#000023
Leave a Reply Cancel reply
#000024
Your email address will not be published. Required fields are marked *
#000025
Save my name, email, and website in this browser for the next time I comment.
#000026
Telli teavitused uutest blogipostitustest! Name*Email*
BlogipostitusedTop 3 investeerimisviga, millest olen enim õppinudFebruary 8, 2023Investeerimisportfelli kokkuvõte 2022January 3, 2023TEADMISED. Tarkade investeerimisotsuste eeltingimusDecember 21, 2022MOTIVATSIOON. Sisemine tõuge rahalise sõltumatuse saavutamiseksOctober 24, 2022EELARVE. Kulud kontrolli alla, et jääks raha üle ka investeerimiseksSeptember 30, 2022FINANTSEESMÄRGID. Selge siht rahalise sõltumatuse suunasSeptember 21, 2022 Eelarvestamine
#000027
Top 3 investeerimisviga, millest olen enim õppinudFebruary 8, 2023Investeerimisportfelli kokkuvõte 2022January 3, 2023TEADMISED. Tarkade investeerimisotsuste eeltingimusDecember 21, 2022MOTIVATSIOON. Sisemine tõuge rahalise sõltumatuse saavutamiseksOctober 24, 2022EELARVE. Kulud kontrolli alla, et jääks raha üle ka investeerimiseksSeptember 30, 2022FINANTSEESMÄRGID. Selge siht rahalise sõltumatuse suunasSeptember 21, 2022
#000028
Siin esitatud teave ei ole käsitatav investeerimisnõustamise, investeerimissoovituse ega muu investeerimis- või investeerimiskõrvalteenusena.
#000029